text: Журналистът направил забележка на служителя на общинската полиция, че вдига избирателно паркирани автомобили на ул. „Радецки“ до сградата на „Местни данъци и такси“ в Пловдив. До това се стигнало пък, след като шофьорът помолил собственик на луксозна лимузина да премести автомобила си, за да може паякът да мине и да вдигне стар форд. Репортерът се възмутил, че вдигат автомобилите избирателно, и дори снимал инцидента. В отговор служителят се качил на паяка, надул заплашително газта и спрял на сантиметри от журналиста. Свидетел на случката бил и полицай.